paragraph_text: Zapovjedništvo za specijalne operacije Sjedinjenih Država (eng.: United States Special Operations Command, USSOCOM ili SOCOM) je združeno borbeno zapovjedništvo Oružanih snaga Sjedinjenih Američkih Država koje nadgleda komponente snaga za specijalne operacije Vojske, Mornarice, Korpusa marinaca i Zračne snage Sjedinjenih Država. Svaka od grana Oružanih snaga ima svoje zapovjedništvo za specijalne operacije, a postoji i Združeno zapovjedništvo za specijalne operacije (Joint Special Operations Command, JSOC) koje objedinjuje specijalne postrojbe "prvog reda" iz svih grana Oružanih snaga. U SAD-u i nekim državama Commonwealtha se koristi termin snage za specijalne operacije (special operations forces; SOF) jer pojam "specijalne snage" izravno označava "Zelene beretke", odnosno Specijalne snage Američke vojske.